LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL PRODUKTŲ, SKIRTŲ GYVŪNŲ MITYBAI, PRIVALOMŲJŲ SAUGOS REIKALAVIMŲ TECHNINIO REGLAMENTO PATVIRTINIMO IR ŽEMĖS ŪKIO MINISTRO 2001 M. BIRŽELIO 21 D. ĮSAKYMO NR. 206 „DĖL PRIVALOMŲJŲ PREKINIŲ PAŠARŲ SAUGOS REIKALAVIMŲ TECHNINIO REGLAMENTO PATVIRTINIMO„ PRIPAŽINIMO NETEKUSIU GALIOS

2003 m. birželio 4 d. Nr. 3D-225

Vilnius

Įgyvendindamas Teisės aktų derinimo priemonių 2003 metų planą, patvirtintą Lietuvos Respublikos Vyriausybės 2003 m. kovo 5 d. nutarimu Nr. 292 (Žin., 2003, Nr. 25-1019) (priemonės kodas 3.7.4.2.3-T31):

1. Tvirtinu Produktų, skirtų gyvūnų mitybai, privalomųjų saugos reikalavimų techninį reglamentą (pridedama).

2. Nustatau, kad šis įsakymas įsigalioja nuo 2003 m. rugsėjo 30 d.

3. Laikau netekusiu galios Lietuvos Respublikos žemės ūkio ministro 2001 m. birželio 21 d. įsakymą Nr. 206 „Dėl Privalomųjų prekinių pašarų saugos reikalavimų techninio reglamento patvirtinimo„ (Žin., 2001, Nr. 55-1969).

ŽEMĖS ŪKIO Ministras	Jeronimas Kraujelis

PATVIRTINTA

Lietuvos Respublikos žemės ūkio

ministro 2003 m. birželio 4 d.

įsakymu Nr. 3D-225

PRODUKTŲ, SKIRTŲ GYVŪNŲ MITYBAI, PRIVALOMŲJŲ SAUGOS REIKALAVIMŲ TECHNINIS REGLAMENTAS

Šis reglamentas parengtas remiantis 2001 m. lapkričio 27 d. Tarybos direktyva 2001/102/EB, nustatančia nepageidaujamų medžiagų ir produktų didžiausius leistinus kiekius gyvūnų mitybai skirtuose produktuose bei 2002 m. gegužės 7 d. Europos Parlamento ir Tarybos direktyva 2002/32/EB, nustatančia nepageidaujamų medžiagų didžiausius leistinus kiekius gyvūnų mitybai skirtuose produktuose.

I. BENDROSIOS NUOSTATOS

1. Šiuo reglamentu nustatomi didžiausi leistini kenksmingų (nepageidaujamų) medžiagų kiekiai (toliau – saugos reikalavimai) produktuose, skirtuose gyvūnų mitybai (toliau – produktai).

2. Šio reglamento saugos reikalavimai privalomi visiems produktus gaminantiems, laikantiems, gabenantiems, naudojantiems ar jais prekiaujantiems ūkio subjektams ir pašarų kokybės valstybinę kontrolę atliekančioms institucijoms.

3. Šio reglamento nuostatos taikomos kartu su:

3.1. Pašarų priedų gamybos, naudojimo ir prekybos jais tvarka, patvirtinta Lietuvos Respublikos žemės ūkio ministro ir Valstybinės maisto ir veterinarijos tarnybos direktoriaus 2001 m. rugpjūčio 21 d. įsakymu Nr. 332/395 (Žin., 2001, Nr. 84-2951; 2003, Nr. 39-1803);

3.2. Pašarų klasifikatoriumi, patvirtintu Lietuvos Respublikos žemės ūkio ministro 2000 m. birželio 30 d. įsakymu Nr. 205 (Žin., 2000, Nr. 69-2064);

3.3. Pašarų teikimo į rinką taisyklėmis, patvirtintomis Lietuvos Respublikos žemės ūkio ministro 2000 m. birželio 30 d. įsakymu Nr. 209 (Žin., 2000, Nr. 60-1787);

3.4. Lietuvos higienos norma HN-54:2001 „Maisto produktuose didžiausios leidžiamos teršalų ir pesticidų likučių koncentracijos„, kuri taikoma produktams. Į šią higienos normą neįtraukti šio reglamento priede nurodyti pesticidai;

3.5. kitais teisės aktais, nustatančiais veterinarijos priemones, susijusias su žmonių bei gyvūnų sveikatos apsauga.

4. Gyvūnų girdymui bei jų mitybai skirtų produktų ruošimui naudojamo vandens kokybė vertinama pagal Lietuvos higienos normą HN-24:1998 „Geriamas vanduo. Kokybės reikalavimai ir programinė priežiūra„.

5. Valstybinė maisto ir veterinarijos tarnyba kontroliuoja šio reglamento 3.4 ir 4 punktuose nurodytuose teisės aktuose bei šio reglamento priede nustatytus saugos reikalavimus, išskyrus kenksmingų augalinių priemaišų kiekį produktuose.

Valstybinė augalų apsaugos tarnyba (Valstybinė maisto ir veterinarijos tarnyba ir Valstybinė augalų apsaugos tarnyba toliau vadinamos kontroliuojančiomis institucijomis) kontroliuoja kenksmingų augalinių priemaišų kiekį produktuose bei fitosanitarinę būklę.

6. Ūkio subjektai, gaminantys, laikantys, gabenantys, naudojantys produktus, atitinkančius saugos reikalavimus, ar jais prekiaujantys, privalo tvarkyti tokių produktų apskaitą taip, kad būtų garantuotas produktų atsekimas.

7. Kontroliuojančios institucijos užtikrina, kad produktai, neatitinkantys saugos reikalavimų, nebūtų maišomi su tais pačiais ar kitais produktais, siekiant sumažinti nepageidaujamų medžiagų koncentraciją.

II. SĄVOKOS

8. Šiame reglamente vartojamos sąvokos:

Produktai, skirti gyvūnų mitybai – pašarinės žaliavos, premiksai, pašarų priedai ir visi kiti produktai, naudojami gyvūnų mitybai.

Gyvūnai – visų rūšių gyvūnai, maitinami ir laikomi ar naudojami žmonių poreikiams tenkinti, taip pat pašarais šeriami laukiniai gyvūnai.

Produktų judėjimas (cirkuliacija) – produktų, skirtų gyvūnų mitybai, laikymas pardavimo tikslais, įskaitant pasiūlą ar kitą laisvą arba apibrėžtą mainų formą, taip pat prekyba su trečiosiomis šalimis.

Nepageidaujamos medžiagos – medžiagos ar produktai bei augalinės priemaišos, išskyrus patogeninius organizmus, esantys produktuose, skirtuose gyvūnų mitybai ir/ar ant jų bei keliantys pavojų gyvūnų ar žmonių sveikatai ar aplinkai, ar galintys daryti neigiamą įtaką gyvūninei produkcijai.

Dioksinai – dioksinas, furanas ir nuodingi struktūriniai jų analogai.

Struktūriniai dioksinų analogai – polichlordibenzo-p-dioksinai (PCDD), polichlordibenzofuranai (PCDF), polichlorbifenilai (PCB) bei jiems giminingi junginiai.

Viršutinė riba – ši sąvoka taikoma, kai struktūrinių dioksinų analogų nustatymo ribos naudojamos įvertinant kiekvieno kiekybiškai nenustatyto struktūrinių dioksinų analogo indėlį į TE.

9. Kitos šiame reglamente vartojamos sąvokos turi tą pačią reikšmę, kaip Lietuvos Respublikos pašarų įstatyme (Žin., 2000, Nr. 34-952) ir Pašarų klasifikatoriuje, patvirtintame Lietuvos Respublikos žemės ūkio ministro 2000 m. birželio 30 d. įsakymu Nr. 205.

10. Šio reglamento priede vartojamos raidinės santrumpos:

PCB – polichlorbifenilai, pasižymintys dioksinams būdingu toksiniu poveikiu;

PCDD – polichlordibenzo-p-dioksinai;

PCDF – polichlordibenzofuranai;

PSAO – Pasaulinė sveikatos apsaugos organizacija;

TE – 2,3,7,8-tetrachlordibenzo-p-dioksino toksiškumo ekvivalentas;

TTE – tarptautinis toksiškumo ekvivalentas.

III. REIKALAVIMAI PRODUKTAMS, SKIRTIEMS GYVŪNŲ MITYBAI

11. Gyvūnų mitybai naudojami tik kokybiški, autentiški ir atitinkantys šio reglamento saugos reikalavimus produktai.

12. Produktams, atitinkantiems šio reglamento nuostatas netaikomi jokie kiti apribojimai dėl saugos reikalavimų nei nustatyti šiame reglamente.

13. Nustačius, kad šio reglamento saugos reikalavimus atitinkantys produktai arba juose nenurodyta medžiaga kelia grėsmę gyvūnų ir žmonių sveikatai bei aplinkai, Žemės ūkio ministerija kontroliuojančių institucijų ir pašarų kokybės ir gyvūnų mitybos mokslo specialistų teikimu laikinai gali nustatyti mažesnį leistiną tokios medžiagos kiekį arba uždrausti tokius produktus naudoti. Įstojus į Europos Sąjungą, Žemės ūkio ministerija apie tokius sprendimus nedelsdama informuoja Komisiją bei valstybes nares.

14. Pašarų papilduose, atsižvelgiant į jų naudojimo instrukcijas, saugos reikalavimai, nurodyti šio reglamento 3.4 punkto teisės akte bei priede, negali viršyti visaverčiams pašarams nustatytų saugos reikalavimų.

IV. GYVŪNŲ MITYBAI SKIRTŲ PRODUKTŲ IMPORTO IR EKSPORTO REIKALAVIMAI

15. Nesugedę, gryni bei konkurencingi produktai, kilę iš trečiųjų šalių, gali judėti (cirkuliuoti) Lietuvoje ir/ar būti naudojami, jei jie atitinka šio reglamento 3.4 punkto bei priedo saugos reikalavimus ir teisingai naudojami nekelia grėsmės žmonių ir gyvūnų sveikatai bei aplinkai, taip pat neturi neigiamos įtakos gyvūninei produkcijai.

16. Lietuvos Respublikos ūkio subjektai į trečiąsias šalis eksportuojamiems produktams privalo laikytis šio reglamento saugos reikalavimų.

17. Produktai, neatitinkantys šio reglamento nustatytų saugos reikalavimų, gali būti siunčiami į trečiąsias šalis, jei importuojančios šalies įgaliotos institucijos leidžia priimti mažiau saugius produktus, nei nustatyta šiuo reglamentu. Kontroliuojančios institucijos šių produktų eksportuotojui išduoda atitinkamos formos dokumentą apie produktų neatitikimą saugos reikalavimų ir galimas pasekmes.

18. Kontroliuojančios institucijos turi teisę grąžinti eksportuojančiai šaliai produktų siuntas, neatitinkančias šio reglamento 3.4 punkto teisės akte bei priede nurodytų saugos reikalavimų.

V. PRODUKTŲ, SKIRTŲ GYVŪNŲ MITYBAI, KONTROLĖ

19. Kontroliuojančios institucijos užtikrina šio reglamento reikalavimų laikymosi kontrolę. Produktai tikrinami pasienyje, taip pat vykdant kontrolę pagal koordinuotą pašarų kokybės valstybinės kontrolės kasmetinį planą (programą) bei atsiradus rizikos faktoriams.

Tais atvejais, kai pažeidžiami produktų saugos reikalavimai, atliekami tyrimai nustatant kenksmingų (nepageidaujamų) medžiagų šaltinius. Išvados apie nustatytą kenksmingų (nepageidaujamų) medžiagų šaltinį bei panaudotas priemones šių medžiagų lygiui sumažinti ar pašalinti nurodomos kasmetinėje kontrolės ataskaitoje, kuri pateikiama Žemės ūkio ministerijai, o įstojus į Europos Sąjungą Komisijai ir kitoms ES valstybėms narėms, išskyrus ypatingus atvejus, apie kuriuos turi būti informuojama nedelsiant.

20. Kontroliuojančios institucijos užtikrina, kad priemonės, naudojamos kenksmingoms (nepageidaujamoms) medžiagoms produktuose nukenksminti, atitinka Lietuvos Respublikos teisės aktų reikalavimus, o įstojus į Europos Sąjungą ir Komisijos patvirtintus produktų saugos kriterijus, taip pat kad nukenksminti produktai atitiktų šio reglamento priede nurodytus saugos reikalavimus.

21. Kontroliuojančios institucijos paskirti pareigūnai ima produktų mėginius, vadovaudamiesi Pašarų mėginių paėmimo ir paruošimo techniniu reglamentu, patvirtintu Lietuvos Respublikos žemės ūkio ministro 2000 m. birželio 30 d. įsakymu Nr. 208 (Žin., 2000, Nr. 60-1786), ir juos pateikia akredituotai ar oficialiai paskelbtai bandymų laboratorijai, paskirtai pagal Lietuvos Respublikos žemės ūkio ministro ir Valstybinės maisto ir veterinarijos tarnybos direktoriaus 2001 m. birželio 18 d. įsakymą Nr. 248/307 „Dėl komisijos ir ekspertų naujoms pašarinėms žaliavoms ir pašarų priedams įregistruoti bei bandymų laboratorijų patvirtinimo„ (Žin., 2001, Nr. 64-2368).

22. Ūkio subjektai, žinantys, kad dėl saugos reikalavimų neatitikimo siuntos produktai kelia pavojų gyvūnų ir žmonių sveikatai, turi nedelsdami imtis priemonių, kad tokie produktai būtų pašalinti iš rinkos, ir apie tai praneša kontroliuojančiai institucijai ar jos įgaliotam pareigūnui. Ūkio subjektai neatitinkančius saugos reikalavimų produktus tvarko pagal Nesaugių pašarų tvarkymo taisyklių, patvirtintų Lietuvos Respublikos žemės ūkio ministro 2003 m. kovo 7 d. įsakymu Nr. 3D-81 (Žin., 2003, Nr. 26-1061), nuostatas.

23. Kontroliuojančios institucijos imasi visų reikiamų priemonių, užtikrinančių, kad siuntos produktai, keliantys pavojų žmonių ir gyvūnų sveikatai, nebūtų naudojami gyvūnams bei kad produkto tarša, įskaitant ir galimą jo sunaikinimą, neturės žalingo poveikio žmonių arba gyvūnų sveikatai bei aplinkai. Apie tai praneša Žemės ūkio ministerijai bei paskelbia viešai.

VI. BAIGIAMOSIOS NUOSTATOS

24. Remiantis naujais mokslinių tiriamųjų darbų duomenimis, gali būti:

24.1. daromi šio reglamento priedo pakeitimai;

24.2. nustatyti kriterijai produktams, neatitinkantiems šio reglamento nustatytų saugos reikalavimų, nukenksminti.

______________

Produktų, skirtų gyvūnų mitybai,

privalomųjų saugos reikalavimų

techninio reglamento

priedas

DIDŽIAUSI LEISTINI KENKSMINGŲ (NEPAGEIDAUJAMŲ) MEDŽIAGŲ KIEKIAI PRODUKTUOSE, SKIRTUOSE GYVŪNŲ MITYBAI

Nepageidaujamos medžiagos	Produktai, skirti gyvūnų mitybai	Didžiausias leistinas kiekis, mg/kg (ppm) 12 proc. drėgnio produktuose
1. Arsenas	Pašarinės žaliavos, išskyrus:	2

- žolės, liucernos ir dobilų miltus bei džiovintus cukrinių runkelių griežinius ir melasinius cukrinių runkelių griežinius;	4

- fosfatus ir pašarus, gautus perdirbus žuvis ar kitus jūrų gyvūnus	10

Visaverčiai pašarai, išskyrus:	2

- visaverčius pašarus žuvims	4

Pašarų papildai, išskyrus:	4

- mineralinius papildus	12
2. Švinas	Pašarinės žaliavos, išskyrus:	10

- žaliąjį pašarą;	40

- fosfatus;	30

- mieles	5

Visaverčiai pašarai	5

Pašarų papildai, išskyrus:	10

- mineralinius papildus	30
3. Fluoras	Pašarinės žaliavos, išskyrus:	150

- gyvūninius pašarus;	500

- fosfatus	2000

Visaverčiai pašarai, išskyrus:	150

- visaverčius pašarus galvijams, avims ir ožkoms;

- pieną;	30

- kitus;	50

- visaverčius pašarus kiaulėms;	100

- visaverčius pašarus paukščiams;	350

- visaverčius pašarus viščiukams	250

Mineraliniai papildai galvijams, avims, ožkoms	2000 (1)

Kiti pašarų papildai	125 (2)
4. Gyvsidabris	Pašarinės žaliavos, išskyrus:	0,1

- pašarus, gautus perdirbus žuvis ar kitus jūros gyvius	0,5

Visaverčiai pašarai, išskyrus:	0,1

- visaverčius pašarus šunims ir katėms	0,4

Pašarų papildai, išskyrus: - pašarų papildus šunims ir katėms	0,2
5. Nitritai	Žuvų miltai	60 (išreikšta natrio nitritu)

Visaverčiai pašarai, išskyrus pašarus, skirtus naminiams gyvūnėliams, išskyrus paukščius ir akvariumo žuvis	15 (išreikšta natrio nitritu)
6. Kadmis	Augalinės pašarinės žaliavos	1

Gyvūninės pašarinės žaliavos, išskyrus pašarus naminiams gyvūnėliams	2

Fosfatai	10 (3)

Visaverčiai pašarai galvijams, avims ir ožkoms, išskyrus visaverčius pašarus veršeliams, ėriukams ir ožkiukams	1

Kiti visaverčiai pašarai, išskyrus pašarus naminiams gyvūnėliams	0,5

Mineraliniai papildai	5 (4)

Kiti pašarų papildai galvijams, avims ir ožkoms	0,5
7. Aflatoksinas B1	Pašarinės žaliavos, išskyrus:	0,05

- žemės riešutus, koprą, palmių branduolius, medvilnės sėklas, babasu, kukurūzus ir produktus, gautus juos perdirbus	0,02

Visaverčiai pašarai galvijams, avims ir ožkoms, išskyrus:	0,05

- pieninius galvijus;	0,005

- veršelius ir ėriukus	0,01

Visaverčiai pašarai kiaulėms ir paukščiams, išskyrus jauniklius	0,02

Kiti visaverčiai pašarai	0,01

Pašarų papildai galvijams, avims ir ožkoms, išskyrus pašarų papildus pieniniams galvijams, veršeliams ir ėriukams	0,05

Pašarų papildai kiaulėms ir paukščiams, išskyrus jauniklius	0,03

Kiti pašarų papildai	0,005
8. Vandenilio cianido rūgštis	Pašarinės žaliavos, išskyrus:	50

- sėmenis;	250

- sėmenų išspaudas;	350

- maniokos produktus ir migdolų išspaudas	100

Visaverčiai pašarai, išskyrus:	50

- visaverčius pašarus viščiukams	10
9. Laisvas gosipolis	Pašarinės žaliavos, išskyrus:	20

- medvilnės išspaudas	1200

Visaverčiai pašarai, išskyrus:	20

-visaverčius pašarus galvijams, avims ir ožkoms;	500

- visaverčius pašarus paukščiams (išskyrus dedekles vištas) ir veršeliams;	100

- visaverčius pašarus triušiams ir kiaulėms (išskyrus paršelius)	60
10. Teobrominas	Visaverčiai pašarai, išskyrus:	300

- visaverčius pašarus suaugusiems galvijams	700
11. Lakus garstyčių aliejus	Pašarinės žaliavos, išskyrus:	100

- rapsų išspaudas	4000 (išreikšta alilizotiocianatu)

Visaverčiai pašarai, išskyrus:	150 (išreikšta alilizotiocianatu)

-visaverčius pašarus galvijams, avims ir ožkoms, išskyrus jauniklius;	1000 (išreikšta alilizotiocianatu)

-visaverčius pašarus kiaulėms, išskyrus paršelius ir paukščiams	500 (išreikšta alilizotiocianatu)
12. Viniltiooksazolidonas (Viniloksazolidinotionas)	Visaverčiai pašarai paukščiams, išskyrus:	1000

- visaverčius pašarus dedeklėms vištoms	500
13. Rugių skalsė (Claviceps purpurea)	Visi pašarai, kuriuose yra nemaltų javų	1000
14. Piktžolių sėklos ir nemalti ar netraiškyti (negrūsti) vaisiai, turintys alkaloidų, gliukozidų ar kitų toksinių medžiagų, pavienių ar su kitomis, taip pat:	Visi pašarai	3000
14.1. Nelaboji svidrė (Lolium temulentum L.);	1000
14.2. Dirvinė svidrė (Lolium remotum Schrank.);	1000
14.3. Paprastoji durnaropė (Datura stramonium L.).	1000
15. Ricinmedis (Ricinus communis L.)	Visi pašarai	10 (ricinmedžio žievelės -iženos)
16. Krotalarija (Crotolaria spp.)	Visi pašarai	100
17. Aldrinas, 18. Dieldrinas pavieniui ar su aldrinu, išreikštas dieldrinu	Visi pašarai, išskyrus: - riebalus	0,01 0,2
19. Kamfechloras (Toksafenas)	Visi pašarai	0,1
20. Chlordanas (cis- bei trans-isomerų ir oksichlordano suma, išreikšta chlordanu)	Visi pašarai, išskyrus:	0,02

- riebalus	0,05
21. DDT (DDT, TDE ir DDE izomerų suma, išreikšta DDT)	Visi pašarai, išskyrus:	0,05

- riebalus	0,5
22. Endosulfanas (alfa-, beta-izomerų ir endosulfansulfato suma, išreikšta endosulfanu)	Visi pašarai, išskyrus:	0,1

- kukurūzus;	0,2

- aliejingąsias sėklas;	0,5

- visaverčius pašarus žuvims	0,005
23. Endrinas (endrino ir delta- ketoiendrino suma, išreikšta endrinu)	Visi pašarai, išskyrus:	0,01

- riebalus	0,05
24. Heptachloras (heptachloro ir heptachlorepoksido suma, išreikšta heptachloru)	Visi pašarai, išskyrus:	0,01

- riebalus	0,2
25. Heksachlorobenzenas (HCB)	Visi pašarai, išskyrus:	0,01

- riebalus	0,2
26. Heksachlorociklo- heksanas (HCH):
26.1. alfa-izomerai	Visi pašarai, išskyrus: - riebalus	0,02 0,2
26.2. beta-izomerai	Kombinuotieji pašarai, išskyrus: - kombinuotuosius pašarus pieniniams galvijams Pašarinės žaliavos, išskyrus: - riebalus	0,01 0,005 0,01 0,1
26.3. gama-izomerai	Visi pašarai, išskyrus: - riebalus	0,2 2,0
27. Dioksinas (polichlorodibenzo-p-dioksinų (PCDD) ir polichloro-dibenzofuranų (PCDF), Pasaulinės Sveikatos Apsaugos Organizacijos (PSAO) išreikštų Tarptautiniu toksiškumo ekvivalentu (TTE) suma)	Visos augalinės kilmės pašarinės žaliavos, įskaitant augalinius aliejus ir šalutinius perdirbimo produktus	0,75 ng (TE) /kg (10-9 g), (5)

Mineralai	1,0 ng (TE) /kg (10-9 g), (5)

Gyvūnų riebalai, įskaitant pieno ir kiaušinių riebalus	2,0 ng (TE) /kg (10-9 g), (5,6)

Kiti žemės ūkio gyvūnų produktai, įskaitant pieną ir pieno produktus, kiaušinius ir kiaušinių produktus	0,75 ng (TE) /kg (10-9 g), (5)

Žuvų taukai	6 ng (TE) /kg (10-9 g), (5)

Žuvys, kiti vandens gyvūnai, jų produktai ir šalutiniai produktai, išskyrus žuvų taukus (6)	1,25 ng (TE) /kg (10-9 g), (5 )

Kombinuotieji pašarai, išskyrus pašarus, skirtus kailiniams žvėreliams, naminiams gyvūnėliams ir žuvims	0,75 ng (TE) /kg (10-9 g), (5)

Pašarai žuvims ir pašarai, skirti naminiams gyvūnėliams	2,25 ng (TE) /kg (10-9 g), (5)
28. Abrikosai – Prunus armeniaca L.
29. Kartusis migdolas – Prunus dulcis (Mill.) D.A. Webb var. amara (DC.) Focke (Prunus amygdalus Batsch. Var. amara (DC.) Focke)
30. Neišaižytos buko gilės – Fagus silvatica L.
31. Camelina – Camelina sativa (L) Crantz
32. Mowrah, Bassia, Madhuca, Madhuca longifolia (L.) Macbr. (=Bassia longifolia L. = Illipe malabrorum Engl.) Madhuca indica Gmelin (=Bassia latifolia Roxb.) = Illipe latifolia Roscb.) F. Mueller)	Pirmoje skiltyje išvardytų augalų rūšių sėklų ir vaisių bei jų perdirbimo produktų gali būti tik nedideliais kiekiais, kurie yra žemiau kiekybinio nustatymo ribos
33. Purghera– -Jatropha curcas L.	Visi pašarai

34. Vaistinis krotonmedis – Croton tiglium L.

35. Indiška garstyčia – Brassica juncea (L.) Czern. ir Coss.ssp. integrifolia (West) Thell
36. Sareptinis bastutis – Brassica juncea (L.) Czern. ir Coss. ssp. Juncea
37. Kinų garstyčia– Brassica juncea (L.) Czern. ir Coss. ssp. juncea var. lutea Batalin
38. Juodoji garstyčia – Brassica nigra (L.) Koch
39. Etiopijos garstyčia – Brassica carinata (A.) Braun

(1) Esant reikalui, Žemės ūkio ministerija kontroliuojančių institucijų ir pašarų kokybės ir gyvūnų mitybos mokslo specialistų teikimu gali nustatyti didžiausią leistiną 1,25 % fluoro kiekį fosfate.

(2) Fluoro kiekis, tenkantis 1 proc. fosforo.

(3) Esant reikalui, Žemės ūkio ministerija kontroliuojančių institucijų ir pašarų kokybės ir gyvūnų mitybos mokslo specialistų teikimu gali nustatyti didžiausią leistiną 0,5 mg kadmio kiekį, tenkantį 1 proc. fosforo.

(4) Esant reikalui, Žemės ūkio ministerija kontroliuojančių institucijų ir pašarų kokybės ir gyvūnų mitybos mokslo specialistų teikimu gali nustatyti didžiausią leistiną 0,75 mg kadmio kiekį, tenkantį 1 proc. fosforo.

(5) Mažiausios (viršutinės ribos) koncentracijos apskaičiuojamos darant prielaidą, kad visos pavienių struktūrinių dioksinų analogų (congeners) kiekių sumos, nustatytos kokybiškai, yra lygios nustatymo ribai.

(6) Didžiausias leistinas kiekis netaikomas šviežiai žuviai, tiesiogiai atgabentai ir naudojamai kailinių žvėrelių pašarų gamybai be tarpinio apdorojimo. Produktai bei baltymai, gauti perdirbus kailinių žvėrelių, šertų tokia žuvimi liekanas, negali būti naudojami maistui ir taip pat šiais produktais negalima šerti gyvūnų, skirtų maisto produktų gamybai.

______________